భరత్ అనే నేను
భరత్ అనే నేను 2018లో కొరటాల శివ దర్శకత్వంలో విడుదలైన తెలుగు సినిమా.మహేష్ బాబు కధానాయకుడుగా నటిస్తున్న ఈ చిత్రాన్ని డీవీవీ ఎంటర్‌టైన్‌మెంట్స్‌ పతాకంపై డివివి దానయ్య నిర్మించగా కైరా అడ్వాణీ కథానాయికగా నటించింది. దేవి శ్రీ ప్రసాద్ బాణీలు అందించాడు.
మనీ మనీ
రామ్ గోపాల్ వర్మ నిర్మాణం, శివనాగేశ్వరరావు దర్శకత్వంలో తీసిన మనీ సినిమా 1993లో చిన్న బడ్జెట్‌ సినిమాగా విడుదలై మంచి విజయం పొందింది. బ్రహ్మానందం పోషించిన ఖాన్ దాదా పాత్ర ఎంతో ప్రజాదరణ పొందింది. ఈ నేపథ్యంలో అదే పాత్రలతో మనీలో ముగిసిన కథకు కొనసాగింపుగా మనీ మనీ సినిమా తీయాలని నిర్ణయించుకున్నాడు నిర్మాత రామ్ గోపాల్ వర్మ. తనవద్ద దర్శకత్వ శాఖలో పనిచేస్తున్న కృష్ణవంశీని మనీ మనీ సినిమా తీయమని ఆదేశించాడు. దర్శకునిగా తొలి సినిమా ఎలాంటిది చేయాలన్నదానిపై ఒక ఆలోచన ఉన్న కృష్ణవంశీ ఈ సినిమా తీస్తానని, అయితే తన పేరు దర్శకునిగా క్రెడిట్స్‌లో వేయరాదని షరతు పెట్టాడు.